**Love for Grundejerforeningen Ankerhus**

**Indholdsfortegnelse: §**

Foreningens navn 1

Grundejerforenings formål 2

Medlemmer 3

Generalforsamling og dagsorden 4

Ekstraordinær generalforsamling 5

Vedtagelse af forslag 6

Stemmeberettigelse og valgbarhed 7

Valg/udpegning af bestyrelse, suppleant og revisor 8

Bestyrelsesmøder 9

Bestyrelsesbeslutninger 10

Regnskabsår 11

Regnskab og revision 12

Anlæggelse af retssager m.v. 13

**§ 1**

Foreningens navn er Grundejerforeningen Ankerhus.

**§ 2**

Grundejerforeningen, der er upolitisk, har til formål at varetage medlemmernes interesse som grundejere i enhver henseende, derunder at administrere vedligeholdelsen af de under grundejerforeningen hørende veje og fællesarealer m.v.

Grundejerforeningen har indseende med at overholdelsen af de i tinglyste deklarationer indeholdte bestemmelser.

Foreningen kan uden ændringer i nærværende love tilsluttes eventuelle sammenslutninger af grundejerforeninger eller hovedorganisation for sådanne.

**§ 3**

Alle ejere af parceller udstykket fra matr. Nr. 67 az Hune by, Hune har ret og pligt til at være medlem af grundejerforeningen.

Grundejerforeningen kan sluttes sammen med en anden grundejerforening, ligesom ejere af omliggende parceller kan optages som medlemmer, såfremt en generalforsamling vedtager dette med 2/3 flertal af de på en generalforsamling mødende medlemmer.

Når et medlem overdrager sin parcel eller på anden måde ophører at være ejer af denne, er han fra overdragelsesdagen ophørt at være medlem af foreningen og kan intet krav rette mod dennes formue.

Ved parcel/ejendomsoverdragelse er sælger forpligtet til at orientere den nye ejer om forpligtigelsen til at være medlem af grundejerforeningen, og den nye ejer indtræder således i den tidligere ejers rettigheder og forpligtigelser overfor foreningen, idet den tidligere ejer dog vedbliver at hæfte for eventuelle restancer overfor foreningen, indtil den nye ejer har berigtiget restancerne og overtaget forpligtigelserne.

Alle parceller betaler lige stort kontingent uanset parcellens størrelse.

**§ 4**

Generalforsamlingen har indenfor de i loven fastsatte rammer den øverste myndighed i grundejerforeningens anliggender.

Den ordinære generalforsamling afholdes i Jammerbugt Kommune i maj/juni måned og indkaldes ved brev eller mail af bestyrelsen med mindst 14 dages varsel, bilagt dagsorden og det revidere regnskab for foreningen samt eventuelt indkomne forslag fra medlemmerne.

Dagsorden:

1. Valg af dirigent

2. Beretning fra bestyrelsen om foreningens arbejde i det forløbne år

3. Forelæggelse af det revidere regnskab til godkendelse

4. Opfølgning budget i indeværende år

5. Vedtagelse af budget for næste år, herunder fastsættelse af

Kontingent

6. Forslag fra bestyrelse og medlemmer

7. Valg af bestyrelsesmedlemmer

8. Valg af suppleant til bestyrelsen

9. Valg af revisor

10. Eventuelt

Forslag fra medlemmer eller sager, der af medlemmerne ønskes behandlet af generalforsamlingen, skal skriftlig tilsendes bestyrelsen senest 15. april.

**§ 5**

Ekstraordinær generalforsamling indkaldes så ofte bestyrelsen finder det nødvendigt eller senest 4 uger efter at mindst 1/3 af foreningens medlemmer med angivelse af dagsorden har indgivet skriftlig begæring til bestyrelsen herom.

Sådanne generalforsamlinger sammenkaldes med mindst 14 dages varsel.

**§ 6**

På generalforsamlinger vedtages forslagene med simpel stemmeflerhed.

Ved lovændringer og vedtagelse af for medlemmerne økonomisk byrdefulde vedtagelser kræves dog at over halvdelen af grundejerforeningens medlemmer er til stede eller repræsenteret ved fuldmagt, og at 2/3 af de afgivne stemmer er for forslaget.

Er ikke et tilstrækkeligt antal medlemmer repræsenteret indkaldes med 7 dages varsel en ny generalforsamling senest 15 dage efter. Hvis 2/3 af de på denne generalforsamling afgivne stemmer er for forslaget, er dette vedtaget uanset de mødendes antal.

**§ 7**

På grundejerforeningens generalforsamling og møder har hver parcel 1 stemme.

Et medlem kan repræsentere et andet medlem ved skriftlig fuldmagt. Endvidere kan ægtefæller gensidigt repræsentere hinanden, når skriftlig fuldmagt foreligger.

Både stemmeret og valgbarhed fortabes, såfremt en restance ikke er betalt senest 8 dage før en generalforsamling.

Valgbare til bestyrelsen og til andre poster i foreningen er medlemmerne og deres ægtefæller.

**§ 8**

Grundejerforeningen ledes af en bestyrelse på 3 medlemmer, der vælges/udpeges af generalforsamlingen. Hvert andet år vælges og afgår henholdsvis 1 og 2 medlemmer af bestyrelsen:

* I ulige år vælges formand
* I lige år vælges kasserer og sekretær

Bestyrelsesmedlemmer, revisor og suppleanter vælges primært på frivillig basis. Er dette ikke muligt følges nedennævnte punkter:

* Bestyrelsesmedlemmer, der har en valgperiode på 2 år, udpeges af generalforsamlingen ved lodtrækning blandt de ejere, der ikke er medlem af den siddende bestyrelse. Efter medlemskab af bestyrelsen er man for en periode på 6 år fritaget for deltagelse i lodtrækningen.
* Revisor og suppleanter, der har en valgperiode på 1 år, udpeges på generalforsamlingen via lodtrækning blandt de ejere, der ikke er medlemmer af den siddende bestyrelse, nuværende revisor eller suppleanter.
* En eventuel lodtrækning foregår i ovennævnte rækkefølge.

Sekretæren fører en forhandlingsprotokol over generalforsamling og bestyrelsesmøder.

Bestyrelsen varetager grundejerforeningens forhold i enhver henseende og repræsenterer den i alle forhold.

Bestyrelsen er berettiget til under ansvar overfor generalforsamlingen at antage lønnet medhjælp, såsom assistance af revisor, advokat, landinspektør og anden rådgivning.

Bestyrelsen råder over foreningens midler, alt i overensstemmelse med lovene og de på generalforsamlingen tage beslutninger. Bestyrelsen kan ikke uden generalforsamlingens beslutning påføre foreningens medlemmer gældsforpligtigelser.

Generalforsamlingen vælger hvert år 1 suppleant for en etårig periode.

**§ 9**

Bestyrelsesmøder afholdes så ofte som bestyrelsen finder det nødvendigt. Ethvert medlem af bestyrelsen kan kræve bestyrelsesmøde afholdt. Sammenkaldelsen bør finde sted med mindst 8 dages varsel, men i påtrængende tilfælde kan formanden sammenkalde med kortere varsel.

**§ 10**

Foreningen tegnes i alle anliggender af formanden og 1 bestyrelsesmedlem. Bestyrelsen er beslutningsdygtig, når 2 medlemmer er til stede.

**§ 11**

Foreningens regnskabsår er kalenderåret.

**§ 12**

Regnskabet revideres af en revisor, der vælges på generalforsamlingen for et år ad gangen.

Grundejerforeningens midler indsættes i bank eller sparekasse.

Besluttede kontingenter til grundejerforeningen indbetales som bankoverførsel til foreningens bank.

Kassereren fører kassebog samt protokol over medlemmerne.

**§ 13**

Alle sager vedrørende nærværende love (vedtægter) skal anlægges ved den ret, under hvilken ejendommen er beliggende.

Ingen lovændringer eller ændringer må være i strid med tinglyste deklarationer undergivet offentlig påtale eller nogen kommunal vedtægt.

*Ovennævnte love er opdateret i henhold til*

*tidligere trufne beslutninger på general-*

*forsamlinger.*

*22.06.2017*

*gh*